
	La biblioteca vol promoure la lectura amb el programa «Estiueja a la Biblio!»


DDEG, PLATJA D´ARO.

La biblioteca Mercè Rodoreda de Castell-Platja d´Aro, desenvoluparà aquest estiu un ampli ventall d´activitats sota el nom Estiueja a la Biblio!, amb sessions de contes, teatre a la fresca, tres exposicions i com a eix central un programa de promoció de la lectura entre els infants. Les activitats del programa, que avui es presenta, són d´entrada lliure i gratuïta. El programa de promoció de lectura durant l´estiu proposa a les nenes i nens que vagin a la biblioteca i que llegeixin algun llibre o conte de l´ampli ventall dels quals disposa. 



